El termini per presentar la sol·licitud és del 21 de juliol al 30 de setembre de 2018 o fins exhaurir pressupost.
Què són les plataformes elevadores?
Són aparells elevadors que se solen fer servir, normalment, per a la mobilitat vertical en l'àmbit domèstic en aquelles llars que tenen més d'una planta i que per tant són una eina d'ajuda essencial per a aquelles persones que tenen una mobilitat reduïda, com ara persones grans o persones amb una discapacitat.
D'acord amb la normativa vigent, aquests aparells, ja siguin plataformes elevadores o ascensors de velocitat de fins a 0,15 m/s, han de complir uns requisits tècnics i han d'estar inscrits obligatòriament al Registre d'instal·lacions tècniques de seguretat industrial de Catalunya (RITSIC).
L'import de la subvenció és del 100% de les despeses subvencionables, fins a un màxim de 3.500 euros per plataforma.
Es consideraran subvencionables tots els treballs de reforma i adaptació de la instal·lació d'una plataforma elevadora o un ascensor de velocitat fins a 0,15 m/s necessaris per adequar-los al Reial decret 1644/2008, de 10 d'octubre.
Les despeses subvencionables són les següents:
Els treballs de reforma i adaptació de la instal·lació s'han d'executar en un termini màxim de dos mesos, des de que es notifica la concessió de la subvenció.
D'altra banda, les actuacions subvencionables poden tenir caràcter retroactiu, és a dir, que els treballs de reforma i adaptació de les plataformes elevadores hagin estat efectivament realitzats a la data de la sol·licitud de subvenció i portades a terme a partir de la data d'entrada en vigor del Reial decret 88/2013.
Indicador de la renda de suficiència de Catalunya ponderat (IRSC)
D'acord amb la Llei 4/2017, del 28 de març, de pressupostos de la Generalitat per al 2017, l'IRSC per l'any 2017 es fixa en 569,12 euros mensuals i 7.967,73 euros anuals.
Pel que fa al valor de l'IRSC es pondera en funció dels membres de la unitat de convivència, d'acord amb la taula següent:
A l'efecte del còmput d'ingressos de la unitat de convivència es tindran en compte tots els ingressos de totes les persones que formin part d'aquesta unitat de convivència.
En el cas d'establir el llindar econòmic, la persona de la unitat familiar que tingui reconeguda una discapacitat comptarà com a dues persones.
També es pot presentar qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, d'acord amb la pròrroga que estableix l'article 6 del Títol V del Reial decret llei 11/2018, de 31 d'agost, pel qual es modifica la Llei 39/2015, d'1 d'octubre, del procediment administratiu comú de les administracions públiques.
La Direcció General d'Energia, Mines i Seguretat Industrial, en el termini de 4 mesos a comptar des de la finalització del termini de sol·licituds, emetrà una resolució que es notificarà a la persona interessada, de manera individual i es podran utilitzar mitjans electrònics.
Un cop passat aquest termini sense que hi hagi una resolució expressa s'entendrà que la sol·licitud s'ha desestimat per silenci administratiu.
Les persones interessades poden interposar recurs d'alçada davant de la persona titular de la Secretaria d'Empresa i Competitivitat en el termini d'un mes a comptar des de l'endemà de la notificació de la resolució.